Cel mai bogat om din Ucraina promite că va contribui la reconstruirea orașului Mariupol.
Rinat Akhmetov s-a angajat să ajute la reconstruirea orașului Mariupol, unde deține două mari oțelării despre care spune că vor fi din nou competitive la nivel mondial. Rinat Akhmetov, mult timp cel mai bogat om din Ucraina, și-a văzut imperiul de afaceri micșorându-se în 2014, când Rusia a anexat peninsula Crimeea de la Marea Neagră. Rinat Akhmetov a mai spus că se va reîntoarce în Mariupol după război.
Rinat Akhmetov, cel mai bogat om din Ucraina, s-a angajat să ajute la reconstruirea orașului Mariupol, unde deține două mari oțelării despre care spune că vor fi din nou competitive la nivel mondial."Mariupol este o tragedie globală și un exemplu global de eroism. Pentru mine, Mariupol a fost și va fi întotdeauna un oraș ucrainean", a declarat Akhmetov pentru Reuters.Rinat Akhmetov, mult timp cel mai bogat om din Ucraina, și-a văzut imperiul de afaceri micșorându-se în 2014, când Rusia a anexat peninsula Crimeea de la Marea Neagră. Ulterior, două regiuni din estul Ucrainei, Donețk și Luhansk, și-au proclamat independența față de Kiev, lovind, din nou, în afacerile lui Akhmetov.Potrivit revistei Forbes, averea netă a lui Akhmetov era, în 2013, de peste 15 miliarde de dolari. În prezent, aceasta se ridică la 3,9 miliarde de dolari."Pentru noi, războiul a izbucnit în 2014. Ne-am pierdut toate bunurile atât în Crimeea, cât și în teritoriul ocupat temporar din Donbas. Ne-am pierdut afacerile, dar acest lucru ne-a făcut mai duri și mai puternici", a spus el.Rinat Akhmetov a mai spus că se va reîntoarce în Mariupol după război."Ambiția mea este să mă întorc într-un Mariupol ucrainean și să pun în aplicare planurile noastre (de nouă producție), astfel încât oțelul produs la Mariupol să poată concura pe piețele globale ca înainte", a spus omul de afaceri.Rinat Akhmetov a anunțat că va contribui la refacerea orașului Mariupol și a Ucrainei după război."Sunt încrezător că, în calitate de cea mai mare afacere privată din țară, SCM va juca un rol-cheie în reconstrucția postbelică a Ucrainei", a mai spus el, citând oficialii care au declarat că pagubele provocate de război au ajuns la 1.000 de miliarde de dolari.Omul de afaceri a vorbit și despre ajutorul internațional."Cu siguranță vom avea nevoie de un program internațional de reconstrucție fără precedent, un Plan Marshall pentru Ucraina", a spus el, făcând referire la ajutorul american care a ajutat la reconstrucția Germaniei după cel de-al Doilea Război Mondial."Am încredere că vom reconstrui cu toții o Ucraină liberă, europeană, democratică și de succes după victoria noastră în acest război", a precizat Rinat Akhmetov.